***«ΕΠΙΣΤΟΛΗ»***

* ***Προσφώνηση: { ανάλογη με τον τύπο και το ύφος της επιστολής} άμεση ονομασία του προσώπου ή του φορέα στον οποίο απευθύνεται η επιστολή, π.χ. Αξιότιμε κύριε, Κύριε υπουργέ/ πρόεδρε, Αξιότιμοι κύριοι καθηγητές…***
* ***Πρόλογος: { σύντομη επεξήγηση του ρόλου του αποστολέα και αποδέκτη και απλή εισαγωγή στο θέμα} χρήση ενικού & πληθυντικού ή του β΄πληθυντικού, π.χ. αποφασίσαμε να σας στείλουμε την επιστολή αυτή/ με αφορμή… σας αποστέλλουμε επιστολή, θέλοντας να…/ αποφασίσαμε , λοιπόν να γράψουμε επιστολή σε εσάς για να…/ λάβαμε την πρόσφατη επιστολή σας για… και κρίναμε σκόπιμο να σας απαντήσουμε , καταγράφοντας τις απόψεις μας…/ πιστεύοντας ότι θα βοηθήσουμε τον προβληματισμό σας για … σας καταθέτουμε τις απόψεις μας με την επιστολή αυτή…/ θεωρώ χρέος μου μετά τις επισημάνσεις σας για … να σας απαντήσω με την επιστολή αυτή , αντικρούοντας… / είναι γνωστή σε εσάς η ευαισθησία μας ή το ενδιαφέρον μας για….***
* ***Κύριο μέρος: ανάπτυξη ιδεών- επιχειρημάτων πάνω στο θέμα, με βάση τα ερωτήματα , έμμεσα ή άμεσα που έχουν τεθεί. Αξιοποιούμε πολλές από τις εκφράσεις που έχουν καταγραφεί στο είδος της ομιλίας με περισσότερη χρήση του β΄πληθυντικού προσώπου, π.χ. είναι ήδη γνωστό σε εσάς, δεν μπορείτε να αμφισβητήσετε, δεν είναι δυνατόν να λησμονήσετε, ευθύνη/ χρέος όλων μας είναι…/ πόσες φορές δεν έχετε αναρωτηθεί…/ εύκολα θα μπορούσαμε να αντικρούσουμε τον ισχυρισμό σας ότι…/ θα ήθελα να αναφερθώ και…/ θα μου ήταν αδύνατο να μην σας τονίσω…/ σας επισημαίνω ότι…/ θα υπογραμμίσω άλλο ένα βασικό σημείο…***
* ***Επίλογος: συμπέρασμα για το θέμα ή έκφραση απόψεων για την αποτελεσματικότητα της επιστολής. Συνήθως κλείνουμε την επιστολή , διατυπώνοντας την επιθυμία- ευχή μας να εισακουστούν οι προτάσεις που έχουμε συμπεριλάβει στην επιστολή, π.χ. έχουμε την ελπίδα/ πεποίθηση ότι οι προτάσεις μας θα βρουν άμεση ανταπόκριση…/ θεωρούμε ότι με τις παραπάνω απόψεις μας συμβάλλουμε και εμείς στην αντιμετώπιση …/ νομίζουμε ότι, καταθέτοντας τις απόψεις μας σε εσάς, βοηθάμε στην επίλυση- εμπλουτισμό των σκέψεων και των δεδομένων σχετικά με…/ είμαστε βέβαιοι ότι θα μελετήσετε τις σκέψεις μας, οι οποίες πιστεύουμε ότι ενισχύουν τον προβληματισμό σας…***
* ***Χαιρετισμός***

***Αποφώνηση: Με εκτίμηση…***